דל

דל בע"מ (באנגלית: DELL Inc.) היא חברה אמריקאית רב-לאומית, אחת מיצרניות המחשבים ומוצרי האלקטרוניקה הגדולות בעולם, שמקום מושבה בראונד רוק שבטקסס. החברה מפתחת, מייצרת, מספקת תמיכה ועוסקת בשיווק מגוון של מחשבים אישיים, שרתים, אמצעים לאחסון נתונים, לוחות אם, מחשבי כף יד, תוכנה, ציוד היקפי, מדפסות ועוד. נכון לשנת 2022 מועסקים בחברה כ-133,000 עובדים ברחבי העולם. היקף הייצור של Dell הוא מהגדולים ביותר בעולם, וב-2008 היא דורגה כשנייה בעולם רק לחברת הטכנולוגיה האמריקנית HP. ברשימת מגזין "פורבס" 500 לשנת 2006 מדורגת Dell במקום ה-25 ברשימת החברות הגדולות ביותר בארצות הברית. ב-2006 דירג מגזין "פורצ'ן" את Dell במקום ה-8 כחברה המוערצת בארצות הברית. ב-1984 הקים היזם האמריקאי-יהודי מייקל דל, בעודו סטודנט באוניברסיטת טקסס באוסטין, חברה בשם PC's Limited (בתרגום חופשי: מהדורה מוגבלת של מחשב אישי) בעלות של 1,000 דולר, בחדרו במעונות האוניברסיטה. דל התכוון למכור מחשבים תואמי IBM שנבנו מרכיבים שהוחזקו במלאי. דל הקים את החברה מתוך אמונה שעל ידי מכירת מחשבים אישיים בצורה ישירה ללקוחות תוכל PC's Limited להבין בצורה הטובה ביותר את צורכיהם ותספק מחשוב יעיל. הוא סיפר אחר כך שזיהה נקודת תורפה בשרשרת השיווק וההפצה של ענף המחשבים באותם ימים: ”אתה פותח מחשב ששילמת עליו 3,000 דולר ומוצא בפנים חלקים ששווים ביחד פחות מ-600 דולר, והחלקים הם בני שנה לפחות”. הוא הבין שאם יאסוף את חלקי החומרה בעצמו, ולא ימכור את המחשב דרך סוכן אלא ישווקו ישירות לצרכן, יוכל להציע מחיר תחרותי. ב-1985 ייצרה החברה את המחשב הראשון שלה, "Turbo PC", שכלל מעבד Intel 8088 במהירות 8 מגה הרץ. במגזיני המחשב פורסם על המכירה ישירות ללקוח, ורכיבים מותאמים אישית לפי בחירה. המחשב הוצע במחיר זול יחסית לשאר המחשבים שנמכרו בשוק. אף על פי שלא הייתה זו החברה הראשונה שייצרה את הדגם הזה, הייתה PC's Limited אחת החברות הראשונות שהצליחו בשיווקו. מייקל דל נשר מהלימודים כדי להקדיש את כל זמנו לעסק. החברה הרוויחה יותר מ-6 מיליון דולר ברוטו בשנה הראשונה להקמתה. ב-1987 הקימה PC's Limited את שירות האינטרנט הראשון על מנת להתגבר על החוסר בחנויות. באותה שנה החלה החברה לפעול בבריטניה; ולאחר מכן, במדינות נוספות. הון החברה צמח באופן משמעותי ב-1988. באותה שנה שינתה החברה את שמה ל-Dell Computer Corporation (בתרגום חופשי: תאגיד המחשבים דל). ב-22 ביוני 1988 הונפקה החברה בבורסת נאסד"ק תחת הסימן DELL. באוקטובר 2000, דל עקפה את חברת קומפאק במכירות מחשבים בארצות הברית. ברבעון הראשון של 2001 דל מכרה 4.16 מיליון יחידות, או 12.8% משוק העולמי וקומפאק ירדה למקום השני עם 3.9 מיליון יחידות, או 12.1% מהשוק העולמי. באפריל 2001 דווח כי דל נטלה את ההובלה מקומפאק גם במכירת שרתים בארצות הברית. ב-2002 נכנסה דל לפעול בשוק המדפסות. ביולי 2003 הורידה דל את המלה מחשבים מהשם שלה, ומ-Dell Computers היא נהפכה להיות .Dell Inc. זאת לאחר שהחברה נכנסה לפעול גם בתחום מוצרי האלקטרוניקה הבייתיים, וביקשה להתחרות בחברות דוגמת סוני, סמסונג ופיליפס. המטרה הייתה להוביל את עידן "הבית הדיגיטלי" בו המחשב הביתי יהיה מרכז הבידור עבור שמיעת מוזיקה צפייה בסרטים ובטלוויזיה וכדומה. אולם לאחר שלא הצליחה לתפוס נתח שוק משמעותי בתחום חדלה לפעול בו ב-2007. ב-2004 השיקה דל תוכנית של אחריות תאגידית-סביבתית שהחלה להציע שירות מיחזור ללא תשלום עבור כל מחשב או מדפסת ישנים, בתנאי שהלקוח רכש מערכת דל חדשה. אחר כך, עודכנה המדיניות כך שלקוחות יכולים למחזר את כל המדפסות, מחשבים או ציוד אלקטרוני אחר מתוצרת דל, ללא תנאי מוקדם של רכישת ציוד חדש. בינואר 2007 דל הכריז כי החברה תיטע עץ על כל מחשב אישי מתוצרתה שיימכר, במטרה לקדם קיבוע פחמן במטרה להילחם במשבר האקלים. במרץ 2004, ויתר מייקל דל על תפקיד המנכ"ל ונשאר יושב ראש החברה. בפברואר 2007 חזר לתפקיד המנכ"ל, לאחר שדל פרסמה אזהרת רווח ופיטרה את המנכ"ל קווין רולינס. באותה עת דל הפסידה נתח שוק ל-HP, סבלה מירידה ברווחים ולבסוף HP אף עקפה את דל כיצרנית המחשבים הגדולה בעולם. עם חזרתו לתפקיד המנכ"ל הודיע מייקל דל כי הוא שוקל לשנות את מודל המכירות הישירות במאי 2007 זנחה את מודל השיווק המסורתי של מכירות ישירות בארצות הברית והחלה למכור מחשבים ב-3,000 סניפי רשת וולמארט. בהמשך החלה למכור ברשתות קמעונאיות נוספות וברבעון הרביעי של 2007 חזרה החברה להיות יצרנית המחשבים הגדולה ביותר בארצות הברית. בעשור השני של המאה ה-21 חוותה דל האטה בעסקיה, וירדה ממעמד של יצרנית המחשבים האישיים הגדולה בעולם ליצרנית השלישית בגודלה, אחרי HP ולנובו. מייקל דל ביקש להשתלט בחזרה על החברה לאחר שבמשך השנים מכר את רוב המניות שהחזיק והגיש הצעת רכש לבלי המניות בפברואר 2013,בשיתוף עם חברת ההשקעה הפרטית סילבר לייק. במרץ 2013 קרן ההשקעות בלאקסטון והמשקיע קרל אייקן הגישו הצעה נגדית. באוגוסט 2013 שיפר את הצעת הרכש לסכום של כ-25 מיליארד דולר. חודש אחר כך התקבלה הצעת הרכש ודל חזרה להיות חברה פרטית. ב-12 באוקטובר 2015 הודיע דל כי תרכוש, יחד עם שותפיו את חברת EMC תמורת 67 מיליארד דולר, פרמיה של 19% על מחיר הסגירה של המניה יום קודם להודעה. ב-7 בספטמבר 2016, העסקה הושלמה תמורת כ־60 מיליארד דולר. לאחר שהעסקה גררה שורה של בחינות רגולטוריות, הוא הושלם בספטמבר 2016 לאחר שהתקבלו כל האישורים. החברה הממוזגת פעלה במשך מספר שנים בשם "Dell EMC", ואחר כך שונה שמה ל-"Dell Technologies". חברת דל החלה לפעול בישראל ב-1996 שמינתה את חברת חברת אלדור מחשבים למפיצה של מוצריה בישראל. שנה אחר כך מינתה מפיצה שנייה בישראל, חברת יוניטק. דל בחרה לפעול בישראל לא באמצעות מכירה ישירה, כמו בארצות הברית, אלא דרך מספר מפיצים שאינם מקבלים בלעדיות והתמקדה בעיקר במכירה לשוק העסקי והממשלתי. ב-1999 פתחה בישראל סניף מקומי בניהולו של רענן ביבר. הכנסות דל בישראל גדלו מ-2 מיליון דולר ב-1997 לכ-70 מיליון דולר ב-2003, וב-2004 גדלו לכ-105 מיליון דולר. במאי 2006 זכתה החברה באחד המכרזים הגדולים מעולם בישראל לאספקת מחשבים, שזכתה במכרז של צה"ל לאספקת 50,000 מחשבים. בשנת 2000, בשיאה של בועת הדוט קום דל ונצ'רס (Dell Ventures), זרוע ההשקעות של החברה החלה להשקיע בחברות הזנק בישראל. דל ונצ'רס נוסדה ב-1999 והשקיעה תוך חצי שנה כמיליארד דולר ב־90 חברות אמריקניות.החברה הישראלית הראשונה בה השקיעה הייתה "אנסמבל", שפיתחה ציוד גישה אלחוטית בטכנולוגיית LMDS. אולם החברה סגרה כעבור שנתיים את מרכז הפיתוח בישראל, ושנה אחר כך חדלה לפעול לחלוטין, לאחר שהושקעו בה 100 מיליון דולר. החברה השנייה בה השקיעה הייתה מוביליאן, שפיתחה שבבים דיגיטליים ואנלוגיים למודמים אלחוטיים, ונמכרה לחברת אינטל. חברה שלישית בה השקיעה "דל ונצ'רס" הייתה אקזקט (XACCT), שפיתחה תוכנה בתחום הבילינג, ונמכרה לחברת אמדוקס. קרן ההון סיכון של דל (Dell Technologies Capital), נכון לשנת 2017, השקיעה ב-15 חברות הזנק ישראליות. מרכז המחקר והפיתוח הישראלי של דל, בו כ-120 עובדים, נוסד בשנת 2010 כתוצאה מרכישת חברת הסטארט אפ הישראלית אקסאנט (Exanet) שהקים היזם גיורא ירון. המרכז הישראלי נמצא בהרצליה פיתוח, יחד עם סניף המכירות המקומי של דל. מרכז התמיכה הטכנית שלהם מנוהל על ידי חברה חיצונית, CGS, שנמצאת באזור התעשייה של נתניה. בשנת 2016, בעקבות המיזוג עם חברת EMC, גדל מספר עובדי המחקר והפיתוח של החברה בישראל לכ-1,200. EMC הפעילה מרכזי פיתוח בבאר שבע, גליל ים וחיפה שהוקמו בעיקר על בסיס מספר חברות שרכשה בישראל. פעילות הפיתוח התרכזה בעיקר באחסון נתונים, אחזור מידע, ענן, מדע נתונים, ביג דטה, וסייבר (על בסיס מכרז הפיתוח של חברת RSA, שנקנתה על ידי EMC בטרם המיזוג שלה עם דל). למנהלת הפיתוח מונתה ארנה ברי. במרץ 2017, פוטרו עשרות עובדי פיתוח של בהרצליה (עובדי אקסאנט לשעבר). בפברואר 2020 הודיעה על צמצומים נוספים והעברת משרות מחוץ לישראל. בפברואר 2023 מונה אייל שפין למנכ"ל אתר הפיתוח של דל טכנולוגיות בישראל, במקום דן ענבר ששימש בתפקיד חמש שנים. נכון ל-2023 לחברה 800 עובדי פיתוח בישראל. OptiPlex (מערכות מחשב שולחניות למשרד) Dimension (מערכות מחשב שולחניות לבית) Vostro (מחשבים שולחניים וניידים לעסקים קטנים) Dell n Series (מחשבים שולחניים ומחשבים ניידים המגיעים עם לינוקס) Latitude (מחשבים ניידים עסקיים) Precision (תחנת עבודה ניידות ומחשבים ניידים בעלי ביצועים גבוהים) PowerEdge (שרתים עסקיים) PowerVault (שרתי אחסון וגיבוי) Force10 (מתגי רשת) PowerConnect (מתגי רשת) Dell Compellent (SAN – רשתות אזור אחסון) EqualLogic (iSCSI SAN לעסקים) Dell EMR (רשומות רפואיות אלקטרוניות) Inspiron (מחשבים נייחים וניידים) |XPS (מחשבים נייחים ומחשבים ניידים מתקדמים) Alienware(אנ') (מערכות משחקים נייחות וניידות בעלות ביצועים גבוהים, בעיקר למחשבי גיימרים) Dell Venue (טאבלטים של אנדרואיד או Windows) מייקל דל – יזם ומיליארדר אמריקאי-יהודי; מייסד, מנכ"ל ויו"ר חברת DELL Dell EMC SonicWall Dell Latitude מדיה וקבצים בנושא דל בוויקישיתוף אתר האינטרנט הרשמי של דל (באנגלית) דל, ברשת החברתית פייסבוק דל, ברשת החברתית אקס (טוויטר) דל, ברשת החברתית אינסטגרם דל, באתר פינטרסט דל, באתר אנציקלופדיה בריטניקה (באנגלית) אתר דל ישראל ירון הופמן, מייקל דל - האיש שהקים ב-1,000 דולר חברה של 44 מיליארד דולר, באתר TheMarker‏, 3 באפריל 2008 Fortune: Most Admired Companies: Top 20, באתר CNN (באנגלית) נעם רודה, מייקל דל: מ-1,000 דולר בגיל 12 לרשימת 25 העשירים בעולם, באתר TheMarker‏, 21 ביוני 2009 איי אונליין, קומפאק מובילה במכירות מחשבים בעולם; DELL נוטלת את ההובלה בארה""ב, באתר TheMarker‏, 27 באוקטובר 2000 איי אונליין, דל קפצה למקום ה- 1 במכירות מחשבים אישיים בארה'ב, באתר TheMarker‏, 25 באוקטובר 1999 שירות רויטרס, ‏דל בצמרת: עקפה את קומפאק, ותפסה את המקום הראשון בעולם במכירות מחשבים אישיים ברבעון הראשון, באתר גלובס, 20 באפריל 2001 צורי דאר, דל נטלה את ההובלה במכירת שרתים בארה"ב, באתר TheMarker‏, 29 באפריל 2001 גלית ימיני, דל נכנסת לשוק הישראלי עם מדפסות מתוצרתה, באתר הארץ, 10 ביוני 2004 הארץ, המהפכה של דל יוצאת לדרך, באתר TheMarker‏, 29 בספטמבר 2003 Reuters Staff, Dell to exit LCD television business: media, Reuters, ‏7 ביוני 2007 נמרוד הלפרן, בעקבות הביקורת על זיהום סביבתי שגורם מגזר ההיי-טק: ענקית המחשבים דל תשלש את המיחזור של ציוד מתוצרתה, באתר TheMarker‏, 5 באפריל 2006 סוכנויות הידיעות, דל תיטע עץ על כל מחשב אישי שיימכר בעולם מתוצרתה, באתר הארץ, 10 בינואר 2007 הארץ, מייקל דל ויתר על תפקיד המנכ"ל; יישאר יו"ר, באתר TheMarker‏, 5 במרץ 2004 רויטרס, מייקל דל חוזר להוביל את חברת המחשבים שהקים, באתר TheMarker‏, 1 בפברואר 2007 עפרה שלו, מייסד דל שוקל לשנות את מודל המכירות הישירות - שהפך את החברה לאחת מענקיות יצרניות המחשבים, באתר TheMarker‏, 28 באפריל 2007 TheMarker digital, דל משיבה מלחמה ל-HP: זונחת את מודל השיווק המסורתי של מכירות ישירות, באתר TheMarker‏, 24 במאי 2007 הארץ, המציאה את מודל השיווק הישיר של מחשבים - וזנחה אותו, באתר TheMarker‏, 3 באפריל 2008 סוכנויות הידיעות, דל תהפוך לחברה פרטית: נרכשת בעסקה בשווי 24.4 מיליארד דולר, באתר TheMarker‏, 5 בפברואר 2013 בלומברג, המתחרים על רכישת דל: המייסד מייקל דל, בלאקסטון והמשקיע קרל אייקן, באתר TheMarker‏, 24 במרץ 2013 בלומברג, מייקל דל שוב שיפר הצעת הרכש עבור החברה שייסד, באתר TheMarker‏, 2 באוגוסט 2013 בלומברג, לאחר מאבק בן 7 חודשים: אושרה הצעת הרכש של מייקל דל לחברה שייסד, באתר TheMarker‏, 12 בספטמבר 2013 שירות גלובס, ‏מיזוג ענק בוול סטריט: מייקל דל קונה את EMC ב-67 מיליארד דולר, באתר גלובס, 12 באוקטובר 2015 שירות גלובס, ‏המיזוג ההיסטורי של Dell ו-EMC יושלם בשבוע הבא, באתר גלובס, 31 באוגוסט 2016 דל קומפיוטרס מינתה את יוניטק למפיצה מקומית, באתר גלובס, 6 באוגוסט 1997 יובל דרור, חברת יוניטק, מפיצת דל בישראל, פיטרה את עובדיה ומכרה את פעילותה, באתר TheMarker‏, 24 באוקטובר 2002 יוסי הטוני, ‏רענן ביבר ימונה למנכ"ל VMware ישראל, באתר "אנשים ומחשבים", 12 באוקטובר 2012 גלית ימיני, גידול של 40% בהכנסות דל ישראל ל-70 מיליון דולר , באתר TheMarker‏, 15 בספטמבר 2003 גלית ימיני, גידול של 50% בהכנסות דל ישראל , באתר TheMarker‏, 20 בינואר 2005 גיא גרימלנד, דל תספק כ-50 אלף מחשבים לצה"ל במכרז שהיקפו עשוי להגיע לכ-35 מיליון דולר, באתר TheMarker‏, 23 במאי 2006 אלון תבור, מבטיח לבלות פה 25% מזמנו - מנכ"ל Dell Ventures אירופה בביקור ראשון בישראל, באתר TheMarker‏, 18 בינואר 2001 איי אונליין, בכיר בחב' המחשבים דל: נתחיל להשקיע בסטראט-אפים ישראלים; העדפה - וויירלס, באתר TheMarker‏, 12 ביוני 2000 יובל דרור, דל: מאז הוכרז על מות ה-PC נמכרו 250 מיליון מחשבים, באתר TheMarker‏, 15 בנובמבר 2000 צורי דאר, ארבעה חודשים לאחר שסגר את מרכז הפיתוח בישראל - אנסמבל הצליח לגייס 25 מיליון דולר, באתר TheMarker‏, 9 בינואר 2002 הארץ, אקזיט שלישי לרמי הדר: נייטיב נטוורקס נמכרה לאלקטל תמורת 55 מיליון דולר, באתר TheMarker‏, 3 במרץ 2005 גיא הדס, הסטארט אפ הישראלי מוביליאן השלים גיוס של 35 מיליון דולר, באתר TheMarker‏, 23 באפריל 2001 עודד חרמוני, אינטל רכשה את מוביליאן בפחות מ-10 מיליון דולר, באתר TheMarker‏, 9 בנובמבר 2003 עודד חרמוני, קרן ההשקעות של Dell השקיעה 5 מיליון דולר ב-XACCT- לפי שווי של 350 מיליון, באתר הארץ, 3 במאי 2001 אופק גבאי וגילעד נס, ‏דל ונצ'רס השקיעה 5 מיליון דולר באקזקט לפי שווי חברה של 350 מיליון דולר, באתר גלובס, 2 במאי 2001 שירלי יום-טוב, אמדוקס השלימה את רכישת אקזקט ב-29.5 מיליון דולר מתוכם 16 מיליון דולר במניות, באתר TheMarker‏, 19 בפברואר 2004 אלירן רובין, Dell חושפת: השקענו ב-70 סטארט־אפים, 15 מהם ישראליים, באתר TheMarker‏, 8 במאי 2017 גיא גרימלנד, Dell משיקה מרכז פיתוח רשמי בישראל, באתר TheMarker‏, 23 במרץ 2011 אבי בליזובסקי, ‏"הכישרונות הישראלים מסייעים לדל-EMC להגדיל את נתח השוק", באתר "אנשים ומחשבים", 16 במאי 2017 יוסי הטוני, ‏מחיר המיזוג עם EMC: דל מפטרת עובדי מו"פ בארץ, באתר "אנשים ומחשבים", 29 במרץ 2017 יניב הלפרין, ‏Dell-EMC מצמצמת משרות מו"פ בישראל – ומעבירה אותן לחו"ל, באתר "אנשים ומחשבים", 20 בפברואר 2020 צבי קצבורג, ‏אייל שפין מונה למנכ"ל אתר הפיתוח של דל טכנולוגיות בישראל, באתר "אנשים ומחשבים", 20 בפברואר 2023